Coba ceritain soal 28 April dalam bahasa sunda

28 April nyaéta poé ka-118 dina sataun (ka-119 dina taun kabisat) dina kalénder Gregorian, sésana 247 poé.

224 – Patempuran Hormozdgan lumangsung. Ardashir I ti Sasaniya ngéléhkeun tur nelasan Artabanus V nu hartina mungkas Karajaan Parthia.

1192 – Pamaténian Konrad ti Montferrat (Konrad I), raja Yérusalem, di Tyre, dua poé sabada kalungguhanna dipastikeun ngaliwatan pamilihan. Palakuna nyaéta Hasyasyin.

1253 – Nichiren, saurang wiku Budha, medarkeun Namu Myōhō Renge Kyō pikeun kala munggaranna pisan sarta nyatakeun yén éta téh mangrupa saripati tina Budhisme, pangaruhna ngadeg aliran Budha Nichhiren.

1503 – Patempuran Cerignola lumangsung. Dituliskeun dina sajarah Éropa minangka patempuran munggaran nu dimeunangkeun ku panggunaan témbakan mésiu.

1758 – Kaum Maratha ngéléhkeun Urang Afghan dina Patempuran Attock sarta ngarebut kota éta.

1770 – Kaptén Inggris James Cook, nunggang kapal Endeavour, ngadarat di Teluk Botany di Australia.

1792 – Perancis nyerang Austria Walanda (kiwari Bélgia jeung Luksemburg), ngamimitian Perang Révolusi Perancis.

1796 – Kapaheutan Daméy Cherasco ditéken ku Napoléon Bonaparte jeung Vittoiro Amedeo III, Raja Sardinia, mekarkeun wilayah Perancis ka sapanjang basisir Méditerania.

1881 – Billy the Kid kabur ti panjara Lincoln County di Mesilla, New Mexico.

1887 – Saminggu sabada katéwak ku Pulisi Rahasia Prusia, inspéktur pulisi Perancis, Guillaume Schnaebelé dibébaskeun ku paréntahna William I, Kaésar Jérman, nyegah kamungkinan perang.

1920 – Azerbaijan diasupkeun kana Uni Sovét.

1923 – Stadion Wembley dibuka, mimitina dingaranan Staidion Empire.

1941 – Ustaše (Pagerakan Révolusi Kroasia) nelasan ampir 200 urang Sérbia di Désa Gudovac, rajapati munggaran tina kampanye pangbantéyanna ka urang Sérbia di Nagara Merdéka Kroasia.

1944 – Perang Dunia II: Salapan Parahu-E Jérman nyerang unit-unit AS jeung Inggris nalika Palatihan Maung, persiapan pikeun pangdaratan di Normandia, nelasan 946 urang.

1945 – Benito Mussolini jeung bojona, Clara Petacci, ditémbak mati ku Walter Audisio, saurang anggota pagerakan perlawanan Italia.

1952 – Perjangjian San Fransisco mimiti lumaku, mulangkeun kadaulatan Jepang sarta mungkas pamusuhan perangna jeung kalolobaan anggota-anggota Sakutu tina Perang Dunia II.

1952 – Perjangjian Daméy Sino-Jepang (Perjangjian Taipei) ditéken di Taipei, Taiwan, antara Jepang jeung Républik Cina pikeun sacara rasmi mungkas Perang Sino-Jepang Kadua.

1965 – Pasukan Amérika ngadarat di Républik Dominika pikeun “ngahulag pangadegan hiji diktatur Komunis” sarta pikeun ngaévakuasi pasukan Angkatan Perang AS.

1967 – Perang Viétnam: Tukang boksen Muhammad Ali nolak asup wamil Angkatan Perang AS sarta gelar juara jeung ijin tinjuna tuluy dicabut.

1967 – Pausahaan Pasawat Douglas nu rék bangkrut satuju pikeun ngagabung jeung Pausahaan Pasawat McDonnell, jadi McDonnell Douglas.

1969 – Charles de Gaulle reureuh tina jadi présidén Perancis.

1975 – General Cao Văn Viên, pupuhu militer Viétnam Kidul miang ka AS nailka Tentara Viétnam Kalér geus pimeunangeun.

1978 – Présidén Afghanistan, Mohammed Daoud Khan, dirugrugkeun sarta ditelasan dina hiji kudéta ku pangbarontak pro-komunis.

1986 – Radiasi tingkat tinggi tina musibah Chernobyl kadétéksi di pabrik tanaga nuklir di Swédia, nungtun otoritas Soviét kana ngabéwarakeun kacilakaan éta.

1988 – Di sadeukeuteun Maui, Hawaii, panumpang  Clarabelle "C.B." Lansing mecleng tina pasawat Maskapai Aloha Nomer 243, boeing 737, sarta murag nepi kahanteuna, nalika awak kapal soéh wanci keur ngapung.

1994 – Manten patugas jeung analis kontra intelején CIA,  Aldrich Ames divonis salah alatan ngabocorkeun rusiah AS ka Uni Soviét.

1996 – Pangbantéyan Port Arthur, Tasmania: Saurang jalma basanjata, Martin Bryant, némbakan Kafé Broad Arrow di Port Arthur, Tasmania, nelasan 35 jalma sarta nyideraan 23 lianna.

2004 – CBS News medalkeun bukti-bukti photo panyiksaan jeung panglécéan tahanan Irak ku tentara Amérika di Abu Ghraib.

2019 – Disney nyebutkeun pilem Marvel “Avengers: Endgame” ngahasilkeun kira-kira $1.2 miliyar di sakuliah dunia, rékor pilem munggaran nu bisa ngahasilkeun sakitu dina poé kahijina.